Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 637/12/8803	Košice II, 6.12.2013
EEČ : 2-64-405-2013

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1)	Obvinený vyhlasuje, že spáchal skutok, ktorý je predmetom tohto trestného stíhania a ospravedlnil sa za svoje konanie.
2)	Obvinený uhradil poškodenému škodu v plnej výške t.j. 750.- € a ospravedlnil sa za svoje protiprávne konanie. 
3)	Obvinený zložil na účet Krajskej prokuratúry XXXXX čiastku vo výške 70.-€, z ktorej 50%, teda 35.-€ patrí štátu na peňažnú pomoc obetiam trestnej činnosti a zvyšok sumy t.j. 35.-€ určil v prospech Obecného úradu XXXXX, číslo účtu: XXXXX vo VÚB banke. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX, Slovensko
realizované policajtom Obv.odd. PZ XXXXX - Juh pod spisovou značkou 2957/2012.
	V trestnej veci vedenej proti obv. XXXXX pre prečin podvodu podľa § 221 ods. 1 Trestného zákona, ktorého sa dopustil na tom skutkovom základe, že v presne nezistený deň v mesiaci jún 2012 v priestoroch OC Optima na ul. Moldavská cesta v Košiciach sa ústne dohodol s pošk. XXXXX, že tento na svoje meno uzatvorí zmluvu o pripojení so spoločnosťou Slovak Telekom a.s., ktorej súčasťou bude tablet zn. Samsung Galaxy, ktorý poškodený v zmysle dohody odovzdá XXXXX. XXXXX, za čo mu mal menovaný vyplatiť sumu 70.-€ a neskôr zabezpečiť prevod povinností vyplývajúcich zo zmluvy o pripojení voči poškodenému na inú osobu, pričom poškodený v ten istý deň predmetnú zmluvu so spoločnosťou Slovak Telekom a.s. uzavrel, prevzal tablet zn. Samsung Galaxy, ktorý odovzdal XXXXX, avšak tento sľúbenú odmenu poškodenému nevyplatil a nezabezpečil prevod zmluvného vzťahu na inú osobu, čím tak pre poškodeného spôsobil škodu vo výške 750.-€. 

Odôvodnenie: 
Uznesením povereného príslušníka OR PZ OO PZ XXXXX - Juh sp. zn. ORP-2957/JU-KE-2012 zo dňa 10.1.2013 bolo podľa § 206 ods. 1 Trestného poriadku vznesené obvinenie XXXXX pre prečin podvodu podľa § 221 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

Obvinený a poškodený vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval a nahradil škodu vo výške 750.- € ako to požadoval poškodený. Zároveň sa ospravedlnil za svoje konanie. 

Obvinený zložil na účet Krajskej prokuratúry XXXXX finančnú čiastku vo výške 70.-€, pričom kópia dokladu o zaplatení tvorí súčasť zmieru. So súhlasom poškodeného 50% uvedenej sumy, teda 35.-€ určil štátu na peňažnú pomoc obetiam trestnej činnosti a zvyšok sumy t.j. 35.-€ určil v prospech Obecného úradu XXXXX číslo účtu: XXXXX vo VÚB banke.

Poškodený súhlasil s uvedeným postupom.

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci z hľadiska naplnenia účelu Trestného zákona, preto som rozhodol tak, ako je to vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná

Mgr. Miloš Svat
prokurátor